เรื่องร้องเรียน: ทุกครั้งที่รถขยะมาเก็บจะทิ้งเศษขยะไว้เกลื่อนถนน ชาวบ้านต้องมาเก็บกวาดทุกเช้า และถังขยะก็ไม่จัดให้อยู่เป็นที่เป็นทาง คนในซอยเอารถออกลำบากต้องลงมาจัดแทน
การดำเนินการของเจ้าหน้าที่: สำนักงานเขตบางพลัดขอขอบคุณสำหรับข้อมูล กรณีการเก็บขยะแล้วมีขยะตกเกลื่อนกลาดบนถนนในซอยสิรินธร 2 และการไม่เก็บถังขยะเข้าที่จนประชาชนได้รับความเดือดร้อน ทางสำนักงานเขตโดยฝ่ายรักษาความสะอาดฯ ได้แจ้งกำชับกับพนักงานเก็บขนให้ดำเนินการจัดเก็บด้วยความเรียบร้อยเพื่อไม่ให้มีขยะตกหล่นระหว่างรถวิ่ง เก็บขยะรอบถังและจัดเรียงตั้งถังหลังการเก็บในแต่ละครั้ง รวมทั้งได้มอบหมายหัวหน้าผู้ควบคุมกวดขันติดตามให้แก้ไขอย่างต่อเนื่อง และในขณะรอการปรับเปลี่ยนพฤติกรรม เพื่อบรรเทาความเดือดร้อนให้กับประชาชน ได้มอบหมายให้พนักงานกวาดที่อยู่พื้นที่ใกล้เคียงที่ ซอยสิรินธร 2 เข้ากวาดจัดเก็บขยะที่ตกเกลื่อนกลาดและตั้งเรียงถังอีกทางหนึ่ง
ความเห็นของผู้แจ้ง: ขอบคุณเจ้าหน้าที่ทุกท่านที่รับฟังปัญหาของประชาชน และรับผิดชอบในหน้าที่ได้ดี เป็นกำลังใจรักษาหน้าที่ความรับผิดชอบอย่างเสมอต้นเสมอปลายต่อไป ขออภัยที่แจ้งเรื่อง ทุกคนมีหน้าที่ต่างกัน สังคมสิ่งแวดล้อมจะดีขึ้น ถ้าทุกคนทำหน้าที่ของตัวเองและไม่เบียดเบียนกัน สู้ๆทุกท่าน
พื้นที่: แขวงบางพลัด เขตบางพลัด กรุงเทพมหานคร